**Баспасөз-Релизі**

**«Кентау қаласы бойынша бюджет қаржыларының жұмсалуына және бюджеттік бағдарламаларының іске асырылу тиімділігіне аудит жүргізу» мемлекеттік аудит нәтижелері туралы ақпарат**

Аудиторлық іс-шарамен жалпы 23 аудит объектілері *(оның ішінде, 1 үстеме аудит объектісі)* қамтылды.

Аудиторлық іс-шара барысында барлығы 19 349 775,0 мың теңге қамтылды. Оның ішінде, 01.09-31.12.2021 жыл аралығына – 1 799 791,0 мың теңге 2022 жылғы – 4 372 195,0 мың теңге 2023 жылғы – 13 177 789,0 мың теңге.

Жалпы аудитпен қамтылған 23 аудит объектісінде – **8 935 107,0 мың теңгені** құрайтын өтеуге, қалпына келтіруге жататын қаржылық жәнетиімсіз жоспарлау мен тиімсіз пайдалану бойынша бұзушылықтар анықталды *(жалпы қамтылған қаржының 46,0 пайызы)*.

Атап айтқанда, барлық қаржылық бұзушылықтар **1 528 586,3 мың теңге** *(қалпына келтірілуге жататын қаржы көлемі 1 492 155,4 мың теңге, өтелуге жататын қаржы көлемі 36 430,9 мың теңге)*,тиімсіз жоспарланған бюджет қаражатының (активтердің) сомасы **7 330 265,6 мың теңге,** тиімсіз пайдаланылған бюджет қаражатының (активтердің) сомасы **76 255,1 мың теңге** бұзушылықтар анықталды.

Сондай-ақ, рәсімдік сипаттағы бұзушылықтар 45 бірлікті құрады *(оның ішінде бюджет заңнамасын бұзушылықтары 15 бірлік, бухгалтерлік есепті жүргізу кезінде заңнама бұзушылықтары 15 бірлік, құрылыс және қала құрылысы саласындағы заңнаманы бұзушылық 4 бірлік және өзге де салалық заңнама бұзушылықтары 11 бірлік)*.

Бұдан бөлек, 13 әкімшілік құқық бұзушылық белгілері бар материалдар әкімшілік іс жүргізуді қозғау үшін уәкілетті органдарға *(Ішкі мемлекеттік аудит департаментімен Түркістан облысы бойынша бақылау жөніндегі басқармасына)* жолданып, нәтижесінде 11 материал бойынша 1 606,0 мың теңге айыппұл салынған, 2 материал уәкілетті органдардың қарауында.

Жалпы аудиторлық іс-шара барысында барлығы **1 471 132,6** мың теңге қалпына келтіріліп, **19 036,5 мың теңге** өтелді.

**Тексеру комиссиясының мүшесі С.Аметов**